CELEX: 62014CA0263
Language: hu
Date: 2016-06-14 00:00:00
Title: C-263/14. sz. ügy: A Bíróság (nagytanács) 2016. június 14-i ítélete – Európai Parlament kontra Európai Unió Tanácsa (Megsemmisítés iránti kereset — Közös kül- és biztonságpolitika (KKBP) — 2014/198/KKBP határozat — Az Európai Unió és a Tanzániai Egyesült Köztársaság közötti, a kalóztámadások elkövetésével gyanúsított személyeknek és a kalóztámadásokkal összefüggésben lefoglalt javaknak az Európai Unió által vezetett tengeri erők részéről a Tanzániai Egyesült Köztársaság részére történő átadására vonatkozó feltételekről szóló megállapodás — A jogalap megválasztása — Az Európai Parlament haladéktalan és teljes körű tájékoztatására irányuló kötelezettség a nemzetközi megállapodások megtárgyalására és megkötésére irányuló eljárás minden szakaszában — A határozat joghatásainak fenntartása megsemmisítés esetén)

22.8.2016   
            
            
               HU
            
            
               Az Európai Unió Hivatalos Lapja
            
            
               C 305/3
            
         A Bíróság (nagytanács) 2016. június 14-i ítélete – Európai Parlament kontra Európai Unió Tanácsa
   (C-263/14. sz. ügy) (1)
   
   ((Megsemmisítés iránti kereset - Közös kül- és biztonságpolitika (KKBP) - 2014/198/KKBP határozat - Az Európai Unió és a Tanzániai Egyesült Köztársaság közötti, a kalóztámadások elkövetésével gyanúsított személyeknek és a kalóztámadásokkal összefüggésben lefoglalt javaknak az Európai Unió által vezetett tengeri erők részéről a Tanzániai Egyesült Köztársaság részére történő átadására vonatkozó feltételekről szóló megállapodás - A jogalap megválasztása - Az Európai Parlament haladéktalan és teljes körű tájékoztatására irányuló kötelezettség a nemzetközi megállapodások megtárgyalására és megkötésére irányuló eljárás minden szakaszában - A határozat joghatásainak fenntartása megsemmisítés esetén))
   (2016/C 305/04)
   Az eljárás nyelve: angol
   
      Felek
   
   
      Felperes: Európai Parlament (képviselők: R. Passos, A. Caiola és M. Allik, meghatalmazottak)
   
      A felperest támogató beavatkozó: Európai Bizottság (képviselők: M. Konstantinidis, R. Troosters és D. Gauci, meghatalmazottak)
   
      Alperes: Európai Unió Tanácsa (képviselők: F. Naert, G. Étienne, M. Bishop és M.-M. Joséphidès, meghatalmazottak)
   
      Az alperest támogató beavatkozók: Cseh Köztársaság (képviselők: M. Smolek, E. Ruffer, J. Vláčil, J. Škeřik és M. Hedvábná, meghatalmazottak), Svéd Királyság (képviselők: A. Falk, C. Meyer-Seitz, U. Persson, M. Rhodin, E. Karlsson és L. Swedenborg, meghatalmazottak), Nagy-Britannia és Észak-Írország Egyesült Királysága (képviselők: J. Kraehling és V. Kaye, meghatalmazottak, segítőjük: G. Facenna barrister)
   
      Rendelkező rész
   
   
               1)
            
            
               A Bíróság az Európai Unió és a Tanzániai Egyesült Köztársaság közötti, a kalóztámadások elkövetésével gyanúsított személyeknek és a kalóztámadásokkal összefüggésben lefoglalt javaknak az Európai Unió által vezetett tengeri erők részéről a Tanzániai Egyesült Köztársaság részére történő átadására vonatkozó feltételekről szóló megállapodás aláírásáról és megkötéséről szóló, 2014. március 10-i 2014/198/KKBP tanácsi határozatot megsemmisíti.
            
         
               2)
            
            
               A Bíróság a 2014/198 határozat joghatásait fenntartja.
            
         
               3)
            
            
               Az Európai Parlament és az Európai Unió Tanácsa maguk viselik saját költségeiket.
            
         
               4)
            
            
               A Cseh Köztársaság, a Svéd Királyság, Nagy-Britannia és Észak-Írország Egyesült Királysága, valamint az Európai Bizottság maguk viselik saját költségeiket.
            
         
      (1)  HL C 235., 2014.7.21.